Stema de Crema

Ol stema storeg de Crema l'è un scud d'arjent cond el cap de ross.

 Stema ofiçal de l'aministrazion comunala 
Ol stema ofiçal del Comun de Crema l'è ol stemma storeg con sora una corona marqionala, cimada de un elm cond un braç (dreit) armad metid intra duu corn de cerv, qe al tegn una spada d'arjent, cond l'elsa d'or, qe l'è dree a taiar l'ultem grop del corn manzin. Ol scud l'è circondad de duu ram de rover e de lavor ingropid d'un bindel cond i color del scud. Stemma di Crema - comuni-italiani.it

 Storia 
Dop de la distruzion per man del Barbarossa e dei so liads ind el assede del 1159, la ricostruzion de la citaa l'è staita proibida con decret imperial fina a la fraca de l'imperador contra la Liga Lombarda. Ol 7 de maj del 1185, a la cerimonia per ol començar dei lavor, g'è anc l'imperador e ol so jender, Guglielm V del Montferrad, qe al dona a la citaa i so insegne (qelle de la fameia dei Alerameg), d'arjent a'l cap de ross. La storia | Comune di Crema 

Ol 28 de marz del 1797 i trupe francese i fa ol so ingress in citaa, e per circa tri mis (fina a la creazion de la Republica Cisalpina, ol 9 de lœi del 1797) la citaa l'ha costituid la Republega Cremasca. Ol stema l'era a bande d'or e d'arjent. Historia et imago Cremae. 28 marzo 1797, i cento giorni di vita della Repubblica di Crema. Storie ed aneddoti Gli stemmi delle dominazioni di Crema - Gruppo Culturale l'Araldo di Crema

A l'incoronazion del Francesc I cond la Corona Ferrea a Monza (ol 6 de setember del 1838) g'è anc l'Arald de la Regia Citaa de Crema. In su l'uniforma g'è ol stema citadin ind el Regn Lombard-Venet: ol braç e i corn i è denter a'l scud (ind la part rossa), qe g'ha sora una corona marqionala tegnida de l'Agola Bicefala. La nota araldica - Gruppo Culturale l'Araldo di Crema Museo di Crema e del Cremasco. La sezione di storia: opere e testimonianze dal dominio veneziano alle Guerre mondiali

 Galleria d'imajin 

 Riferiments 

Categoria:Crema
Crema
Crema